钦定古今图书集成/理学汇编/学行典/第180卷 > 唐颂
## 钦定古今图书集成/理学汇编/学行典/第180卷 > 唐颂

按《广东通志》：“唐颂，字德雅，番禺人。以孝闻。连遭亲丧，
毁几灭性。逮葬，躬负土为坟，旁结茅庐，寝处其中，杖
服哭跃，朝夕捧盥进膳，事之如生。有甘露降于树，馨
郁霮䨴，弥月不息。人或访颂，见白鹿拾食庐次，若家
畜然，咸惊异之，称为孝子。亲殁后，终身衣不纯采，非
祭不茹酒肉。见亲遗物，或过所游历处，泪淫淫不禁。”
其笃行盖天性也。有司察孝廉。仕为布山令。